บิ๊กล็อต MORE โผล่ปริศนา จับตาใครขาย 948 ล้านหุ้น “เฮียม้อ” ยันกอดหุ้นแน่น!
บิ๊กล็อต MORE โผล่ปริศนา 360 ลบ. จับตาใครขายก้อนโต 948 ล้านหุ้น ราคาเท่ากระดาน 0.38 บ. “เฮียม้อ” ยืนยันไม่ได้ขาย!
บิ๊กล็อต MORE โผล่ปริศนา 360 ลบ. จับตาใครขาย 948 ล้านหุ้น ราคาเท่ากระดาน 0.38 บ. “เฮียม้อ” ยันกอดหุ้นแน่น!
27 ม.ค. 2566

ผู้สื่อข่าวรายงานว่า ในวันนี้ (27 ม.ค.66) มีรายการสรุปซื้อขายกระดานรายใหญ่ (Big lot) ของหุ้นบริษัท มอร์ รีเทิร์น จำกัด (มหาชน) หรือ MORE จำนวน 12 รายการ ปริมาณ 948.11 ล้านหุ้น มูลค่ารวม 360.28 ล้านบาท ราคาเฉลี่ย 0.38 บาทต่อหุ้น ซึ่งเป็นราคาเท่ากับราคาบนกระดานซื้อขาย โดยราคาหุ้น MORE ปิดตลาดวันนี้อยู่ที่ 0.38 บาท ไม่เปลี่ยนแปลงจากวันก่อนหน้า สูงสุดที่ระดับ 0.39 บาท ต่ำสุดที่ระดับ 0.38 บาท มูลค่าซื้อขาย 364.45 ล้านบาท
อย่างไรก็ดีนายอมฤทธิ์ กล่อมจิตเจริญ หรือ “เฮียม้อ” ประธานเจ้าหน้าที่บริหาร MORE และผู้ถือหุ้นใหญ่ อันดับ 1 ของ MORE เปิดเผยกับ “ข่าวหุ้นธุรกิจออนไลน์” ว่า ตนไม่ได้เป็นผู้ทำรายการบิ๊กล็อตในครั้งนี้ และยังไม่ทราบว่าใครเป็นผู้ทำรายการดังกล่าว
โครงสร้างผู้ถือหุ้นใหญ่
ที่มา : ตลท. (ภาพรวมข้อมูลผู้ถือหุ้น ณ วันที่ 30 ก.ย.65)